stanford-oval/wikipedia huggingface dataset:
Meghan (Sussexin herttuatar)

| Meghan |
| --- | --- |
 Sussexin herttuatar
 Meghan vuonna 2022
Syntynyt:  Rachel Meghan Markle 4. elokuuta 1981 (ikä 43) Los Angeles, Kalifornia, Yhdysvallat
Puoliso:   Trevor Engelson  (vih. 2011; ero 2013)  prinssi Harry, Sussexin herttua (vih. 2018) 
Lapset:  Archie Mountbatten-Windsor  Lilibet Mountbatten-Windsor
Suku:  Windsor (avioliiton kautta)
Isä:  Thomas Markle Sr.
Äiti:  Doria Ragland
Uskonto:  anglikaani (episkopaalinen)
Ammatti:  näyttelijä (2002–2018)
Nimikirjoitus:  
Meghan, Sussexin herttuatar (Rachel Meghan, o.s. Markle, s. 4. elokuuta 1981 Los Angeles, Kalifornia, Yhdysvallat) on yhdysvaltalainen näyttelijä ja Yhdistyneen kuningaskunnan prinssi Harryn, Sussexin herttuan puoliso ja täten Yhdistyneen kuningaskunnan prinsessa ja Sussexin herttuatar. Näyttelijänä hänet tunnetaan muun muassa Rachel Zanen roolista vuosina 2011–2018 draamasarjassa Pukumiehet. Hän palasi näyttelijäksi muutettuaan takaisin Yhdysvaltoihin vuonna 2020.
Meghan alkoi seurustella Britannian prinssi Harryn kanssa kesäkuussa 2016. Pari meni kihloihin marraskuussa 2017 ja kihlaus julkistettiin 27. marraskuuta 2017, jonka jälkeen Meghan ilmoitti jättävänsä näyttelijäntyön. Prinssi Harry ja Meghan menivät naimisiin 19. toukokuuta 2018 Windsorin linnassa Pyhän Yrjön kappelissa. Hetkeä ennen vihkimistä ilmoitettiin kuningattaren antaneen Harrylle Sussexin herttuan arvonimen, jolloin Meghanista tuli avioliiton myötä Sussexin herttuatar. Parin ensimmäinen lapsi Archie Mountbatten-Windsor syntyi 6. toukokuuta 2019.
Vuonna 2018 Time valitsi Meghanin 100 Most Influential People -listalle.
Nuoruus

Rachel Meghan Markle syntyi 4. elokuuta 1981 Los Angelesissa Kaliforniassa. Hänen äitinsä Doria Loyce Ragland on sosiaalityöntekijä ja joogaohjaaja. Hänen isänsä Thomas Markle Sr. on Daytime Emmy -palkintovoittaja, jonka ammatti valosuunnittelijana vaikutti siihen, että hänen nuori tyttärensä vieraili usein Pulmuset-televisiosarjan lavasteissa. Marklen vanhemmat erosivat hänen ollessaan kuusivuotias. Hänellä on kaksi sisarpuolta isänsä puolelta, Thomas Markle Jr. ja Samantha Grant.
Marklen isä on valkoihoinen ja äiti afroamerikkalainen. Hänen äitinsä juuret ovat Georgiassa Yhdysvaltain afrikkalaisissa orjissa ja hänen isänsä juuret alankomaalaisissa, englantilaisissa ja irlantilaisissa uudisasukkaissa. Hänen isänsä esivanhempiin kuuluvat muun muassa Christopher Hussey, Philip Wentworth ja tämän vaimo Mary Clifford, Englannin kuninkaan Edvard III:n jälkeläinen.
Markle varttui Hollywoodissa. Hän opiskeli yksityiskouluissa ja aloitti opiskelunsa Hollywood Little Red Schoolhousessa. Vaikka Markle kävikin losangelesilaista katolista tyttökoulua Immaculate Heart High Schoolia, hän pitää silti itseään protestanttina. Markle valmistui Northwestern-yliopistosta vuonna 2003, jossa hän suoritti alemman korkeakoulututkinnon näyttämötaiteesta ja kansainvälisistä suhteista. Markle on kertonut Vogue-lehdelle, ettei hänellä 20-vuotiaana ollut tarpeeksi opintopisteitä lukukauden suorittamiseksi loppuun ja että hän sai tuolloin työharjoittelupaikan Yhdysvaltain Argentiinan-suurlähetystöstä Buenos Airesista.
Markle meni syyskuussa 2011 naimisiin tuottaja Trevor Engelsonin kanssa. He erosivat elokuussa 2013.
Ura näyttelijänä

Markle työskenteli freelance-kalligrafina elättääkseen itsensä varhaisten näyttelijäntöidensä välillä. Hänen ensiesiintymisensä televisiossa oli saippuasarjassa General Hospital. Uransa alkuvaiheella Marklella oli pieniä rooleja televisiosarjoissa Century City (2004), Perhe sotajalalla (2006) sekä C.S.I. New York (2006). Hän esiintyi myös toistuvassa roolissa muun muassa peliohjelmassa Deal or No Deal. Hän esiintyi Fox Broadcasting Companyn sarjassa Fringe – rajamailla FBI-agentti Amy Jessupina sarjan toisen kauden kahdessa ensimmäisessä jaksossa vuonna 2009. Marklella oli vaikeuksia saada näyttelijänrooleja uransa alkupuolella, sillä omien sanojensa mukaan hän ei ollut tarpeeksi mustaihoinen mustaihoisten rooleihin eikä tarpeeksi valkoihoinen valkoihoisten rooleihin.
Vuonna 2014 Markle perusti The Tig -nimisen lifestyle-blogin. Hän sulki blogin huhtikuussa 2017.
Heinäkuusta 2011 vuoteen 2018 Markle esitti Rachel Zanea USA Networkin sarjassa Pukumiehet. Hän näytteli myös vuoden 2010 elokuvissa Keikkaa pukkaa ja Remember Me sekä vuoden 2011 elokuvassa Kaameat pomot. Hän on myös esiintynyt televisiosarjoissa Cuts, Oy Rakkaus Ab, 90210, Ritari Ässä, Ilman johtolankaa, The League ja Castle.
Markle palasi hovista vetäytymisensä jälkeen näyttelijän töihin ääninäyttelemällä Disney+-palveluun huhtikuussa 2020 tulleessa Elephants-dokumenttielokuvassa.
Sussexin herttuattarena

Kesäkuussa 2016 Markle aloitti parisuhteensa prinssi Harryn kanssa. He tapasivat yhteisen ystävänsä järjestämillä sokkotreffeillä. Britannian kuninkaallisen perheen sihteeri julkaisi 8. marraskuuta 2016 virallisen lausunnon, jossa kerrottiin Markleen kohdistuneesta herjauksesta ja häirinnästä. Lausunto käsitteli Markleen kohdistunutta seksismiä, rasismia ja halventavia tarinoita. Vanity Fairin syyskuun 2017 haastattelussa Markle puhui julkisuudessa ensimmäistä kertaa rakkaudestaan prinssi Harryyn. Myöhemmin samassa kuussa pari esiintyi ensimmäisen kerran julkisesti virallisissa kuninkaallisissa kihlajaisissa Invictus Games -urheilutapahtumassa Torontossa.
Tammikuussa 2018 Markle sulki kaikki sosiaalisen median tilinsä ja kiitti Kensingtonin palatsin jakamassa tiedonannossa ”kaikkia, jotka seurasivat hänen sosiaalisen median tilejään vuosien varrella.” Kellään kuninkaallisen perheen jäsenellä ei ole henkilökohtaisia tilejä sosiaalisessa mediassa.
Sussexin herttuattarena > Kihlaus ja avioliitto prinssi Harryn kanssa

Marklen kihlaus prinssi Harryn kanssa kuulutettiin 27. marraskuuta 2017. Tätä ennen Markle oli tavannut Harryn isoäidin kuningatar Elisabet II:n useita kertoja. Harryn Marklelle antama sormus koostuu suuresta keskitimantista Botswanasta ja kahdesta pienemmästä timantista Harryn äidin Walesin prinsessa Dianan kokoelmasta. Kihlauksen jälkeen Markle ilmoitti jättävänsä näyttelijäntyönsä.
Ennen häitä Canterburyn arkkipiispa Justin Welby kastoi ja konfirmoi Marklen Englannin kirkkoon. Jordanjoesta otetun vihkiveden kanssa suoritettu yksityisseremonia järjestettiin St Jamesin palatsissa. Kihlauksen jälkeen Markle aloitti vuosia kestävän prosessin tullakseen Britannian kansalaiseksi.
Vihkiminen tapahtui 19. toukokuuta 2018 Pyhän Yrjön kappelissa Windsorin linnassa. Häät lähetettiin suorana televisiolähetyksenä maailmanlaajuisesti. Suomessa häät esitti Yle TV1 klo 14 alkaen ja AVA klo 13 alkaen.
Herttua ja herttuatar asuivat naimisiinmenonsa jälkeen Lontoossa Kensingtonin palatsin tiluksilla sijaitsevassa Nottingham Cottagessa. Marraskuussa 2018 ilmoitettiin, että herttuapari muuttaa ennen esikoislapsen syntymää Windsorin linnan mailla olevaan Frogmore Cottageen. Heidän kerrottiin odottavan ensimmäistä lastaan marraskuussa 2018. Parin ensimmäinen lapsi Archie Mountbatten-Windsor syntyi 6. toukokuuta 2019 ja on kruununperimysjärjestyksessä seitsemäs. Meghan kirjoitti marraskuussa 2020 The New York Timesissa saaneensa keskenmenon heinäkuussa 2020 odottaessaan toista lastaan. Pariskunta sai 4. kesäkuuta 2021 Yhdysvalloissa toisen lapsen, tytön, joka sai nimekseen Lilibet Diana Mountbatten-Windsor ja lempinimekseen Lili.
Meghan on kertonut kohdanneensa Britannian hovissa eläessään rasistista kohtelua ja kärsineensä mielenterveysongelmista kohtelunsa vuoksi.
Sussexin herttuattarena > Vetäytyminen roolista hovissa

Meghan ja Harry ilmoittivat tammikuussa 2020 Instagramin kautta, että he vetäytyvät rooleistaan hovissa. He aikovat olla riippumattomia hovista ja vetäytyvät rooleistaan kuningashuoneessa. Parin mukaan asiaa on pohdittu pitkään ja siitä on keskusteltu kuukausia. He sanoivat pyrkivänsä samalla tukemaan kuningatar Elisabetia ja kunnioittavat velvollisuuksiaan kuningatarta, kansainyhteisöä ja tukijoitaan kohtaan. Pari aikoo asua niin Britanniassa kuin Yhdysvalloissa.  He eivät saa myöskään enää käyttöönsä julkisia varoja. Myös heidän Frogmoren kotinsa remonttiin kulutetut 2,7 miljoonaa euroa he joutuvat maksamaan takaisin. He muuttivat Los Angelesiin Yhdysvaltoihin maaliskuussa 2020.
Sussexin herttuattarena > Tittelit

Mennessään naimisiin prinssi Harryn kanssa Meghan Marklesta tuli Yhdistyneen kuningaskunnan prinsessa ja hän sai tittelin ”hänen kuninkaallinen korkeutensa”. Lisäksi hän on miehensä arvonimien johdosta Sussexin herttuatar, Dumbartonin kreivitär (Skotlannissa) ja Kilkeelin paronitar (Irlannissa).
Edustustehtävistä vetäytymisen jälkeen maaliskuussa 2020 Meghan ja miehensä Harry ovat sopineet olevansa käyttämättä ”hänen kuninkaallinen korkeutensa” -etuliitettä, vaikka se heille edelleen kuuluukin. Buckinghamin palatsi kertoi lehdistötiedotteessa 18. tammikuuta 2020, ettei Harry Yhdistyneen kuningaskunnan syntyperäisenä prinssinä menetä mitään titteleistään. Tämä merkitsee, että myös Meghanin arvonimet pysyivät ennallaan, koska ne tulevat kaikki aviomiehen kautta.
Filmografia

Lähde:
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 1995 | Pulmuset | Married... with Children | oppilas (kreditoimaton) | ”The Undergraduate” |
| 2002 | General Hospital | General Hospital | Jill | 2 jaksoa |
| 2004 | Century City | Century City | Natasha | ”A Mind is a Terrible Thing to Lose” |
| 2005 | Cuts | Cuts | Cori | ”My Boyfriend’s Back” |
| 2005 | Oy Rakkaus Ab | Love, Inc. | Teresa Santos | ”One on One” |
| 2006 | Perhe sotajalalla | The War at Home | Susan | ”The Seventeen-Year Itch” |
| 2006 | CSI: New York | CSI: NY | Veronica Perez | ”Murder Sings the Blues” |
| 2008 | 90210 | 90210 | Wendy |  2 jaksoa ”We’re Not in Kansas Anymore” ”The Jet Set”  |
| 2008 | Eddie & Jeff | Til’ Death | Tara | ”Joy Ride” |
| 2009 | Ritari Ässä | Knight Rider | Annie Ortiz | ”Fight Knight” |
| 2009 | Ilman johtolankaa | Without a Trace | Holly Shepard | ”Chameleon” |
| 2009 | Fringe – rajamailla | Fringe | FBI-agentti Amy Jessup |  2 jaksoa ”A New Day in the Old Town” ”Night of Desirable Objects”  |
| 2009 | The League | The League | randomityttö | ”The Bounce Test” |
| 2010 | CSI: Miami | CSI: Miami | konstaapeli Leah Montoya | ”Backfire” |
| 2011–2018 | Pukumiehet | Suits | Rachel Zane | 108 jaksoa |
| 2012 | Castle | Castle | Charlotte Boyd / Prinsessa Ruusunen | ”Once Upon a Crime” |
| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2005 | A Lot Like Love | A Lot Like Love | lentomatkustaja |
| 2010 | Remember Me | Remember Me | Megan |
| 2010 | Keikkaa pukkaa | Get Him to the Creek | Tatiana (kreditoimaton) |
| 2011 | Kaameat pomot | Horrible Bosses | Jamie |
| 2012 | Dysfunctional Friends | Dysfunctional Friends | Terry |
| 2013 | Random Encounters | Random Encounters | Mindy |
| 2015 | Anti-Social | Anti-Social | Kirsten |
| 2020 | Elephant | Elephant | kertoja |
Aiheesta muualla

Kuvia tai muita tiedostoja aiheesta Meghan (Sussexin herttuatar) Wikimedia Commonsissa
Prinssi Harry ja Meghan Markle joulupäivänä 2017
Meghanin vaakuna
Lentäjän poika

Lentäjän poika voi tarkoittaa ainakin seuraavia asioita:
Lentäjän poika, vuonna 1986 julkaistu musiikkialbumi
Lentäjän poika, Edu Kettusen kappale
Lentäjän poika, vuonna 1999 julkaistu Jari Järvelän romaani.
Niko – Lentäjän poika, vuonna 2008 julkaistu animaatioelokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lentäjän poika”, voi hakea sivunnimihaulla, laajalla sivunnimihaulla tai tekstihaulla.
Lentäjän poika (romaani)

| Lentäjän poika |
| --- | --- |

Kirjailija:  Jari Järvelä
Kieli:  suomi
Genre:  psykologinen romaani
Kustantaja:  WSOY
Julkaistu:  1999
Ulkoasu:  sidottu
Sivumäärä:  168
ISBN:  951-0-23725-6
Löydä lisää kirjojaKirjallisuuden teemasivulta
Lentäjän poika on kirjailija Jari Järvelän vuonna 1999 WSOY:n kustantamana ilmestynyt romaani. Se oli hänen neljäs teoksensa, ja se valittiin saman vuoden kirjallisuuden Finlandia-palkinto -ehdokkaaksi.
Kirjassa on pelkoa, jännitystä ja mustaa huumoria. Se kertoo insinööristä, jonka gangsterit toimittavat auton takakontissa jään alle.
Luettelo yleisurheilun olympiamitalisteista – miesten kenttälajit
Nykyiset tapahtumat > Keihäänheitto

|  Miesten keihäänheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1908 Lontoo tulokset |   Eric Lemming (SWE) |   Arne Halse (NOR) |   Otto Nilsson (SWE) |  |
| 1912 Tukholma tulokset |   Eric Lemming (SWE) |   Julius Saaristo (FIN) |   Mór Kóczán (HUN) |  |
| 1920 Antwerpen tulokset |   Jonni Myyrä (FIN) |   Urho Peltonen (FIN) |   Paavo Johansson (FIN) |  |
| 1924 Pariisi tulokset |   Jonni Myyrä (FIN) |   Gunnar Lindström (SWE) |   Eugene Oberst (USA) |  |
| 1928 Amsterdam tulokset |   Erik Lundqvist (SWE) |   Béla Szepes (HUN) |   Olav Sunde (NOR) |  |
| 1932 Los Angeles tulokset |   Matti Järvinen (FIN) |   Matti Sippala (FIN) |   Eino Penttilä (FIN) |  |
| 1936 Berliini tulokset |   Gerhard Stöck (GER) |   Yrjö Nikkanen (FIN) |   Kalervo Toivonen (FIN) |  |
| 1948 Lontoo tulokset |   Tapio Rautavaara (FIN) |   Steve Seymour (USA) |   József Várszegi (HUN) |  |
| 1952 Helsinki tulokset |   Cyrus Young (USA) |   Bill Miller (USA) |   Toivo Hyytiäinen (FIN) |  |
| 1956 Melbourne tulokset |   Egil Danielsen (NOR) |   Janusz Sidlo (POL) |   Viktor Tsybulenko (URS) |  |
| 1960 Rooma tulokset |   Viktor Tsybulenko (URS) |   Walter Krüger (EUA) |   Gergely Kulcsár (HUN) |  |
| 1964 Tokio tulokset |   Pauli Nevala (FIN) |   Gergely Kulcsár (HUN) |   Janis Lusis (URS) |  |
| 1968 México tulokset |   Janis Lusis (URS) |   Jorma Kinnunen (FIN) |   Gergely Kulcsár (HUN) |  |
| 1972 München tulokset |   Klaus Wolfermann (FRG) |   Janis Lusis (URS) |   Bill Schmidt (USA) |  |
| 1976 Montréal tulokset |   Miklós Németh (HUN) |   Hannu Siitonen (FIN) |   Gheorghe Megelea (ROU) |  |
| 1980 Moskova tulokset |   Dainis Kula (URS) |   Aleksandr Makarov (URS) |   Wolfgang Hanisch (GDR) |  |
| 1984 Los Angeles tulokset |   Arto Härkönen (FIN) |   David Ottley (GBR) |   Kenth Eldebrink (SWE) |  |
| 1988 Soul tulokset |   Tapio Korjus (FIN) |   Jan Železný (TCH) |   Seppo Räty (FIN) |  |
| 1992 Barcelona tulokset |   Jan Železný (TCH) |   Seppo Räty (FIN) |   Steve Backley (GBR) |  |
| 1996 Atlanta tulokset |   Jan Železný (CZE) |   Steve Backley (GBR) |   Seppo Räty (FIN) |  |
| 2000 Sydney tulokset |   Jan Železný (CZE) |   Steve Backley (GBR) |   Sergei Makarov (RUS) |  |
| 2004 Ateena tulokset |   Andreas Thorkildsen (NOR) |   Vadims Vasilevskis (LAT) |   Sergei Makarov (RUS) |  |
| 2008 Peking tulokset |   Andreas Thorkildsen (NOR) |   Ainars Kovals (LAT) |   Tero Pitkämäki (FIN) |  |
| 2012 Lontoo tulokset |   Keshorn Walcott (TRI) |   Antti Ruuskanen (FIN) |   Vítězslav Veselý (CZE) |  |
| 2016 Rio de Janeiro tulokset |   Thomas Röhler (GER) |   Julius Yego (KEN) |   Keshorn Walcott (TRI) |  |
| 2020 Tokio tulokset |   Neeraj Chopra (IND) |   Jakub Vadlejch (CZE) |   Vítězslav Veselý (CZE) |  |
| 2024 Pariisi tulokset |   Arshad Nadeem (PAK) |   Neeraj Chopra (IND) |   Anderson Peters (GRN) |  |
  Lähde: Athletics — Javelin Throw, Men Olympedia. Viitattu 18.8.2024. (englanniksi) Olympic Athletics Schedule – Men's Javelin Throw – Paris 2024 olympics.com. Viitattu 18.8.2024. (englanniksi)
Nykyiset tapahtumat > Kymmenottelu

|  Miesten kymmenottelun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Jim Thorpe (USA) |   Hugo Wieslander (SWE)  Charles Lomberg (SWE) |   Gösta Holmér (SWE) |  |
| 1920 Antwerpen tulokset |   Helge Løvland (NOR) |   Brutus Hamilton (USA) |   Bertil Ohlson (SWE) |  |
| 1924 Pariisi tulokset |   Harold Osborn (USA) |   Emerson Norton (USA) |   Aleksander Klumberg (EST) |  |
| 1928 Amsterdam tulokset |   Paavo Yrjölä (FIN) |   Akilles Järvinen (FIN) |   Ken Doherty (USA) |  |
| 1932 Los Angeles tulokset |   James Bausch (USA) |   Akilles Järvinen (FIN) |   Wolrad Eberle (GER) |  |
| 1936 Berliini tulokset |   Glenn Morris (USA) |   Bob Clark (USA) |   Jack Parker (USA) |  |
| 1948 Lontoo tulokset |   Bob Mathias  (USA) |   Ignace Heinrich (FRA) |   Floyd Simmons (USA) |  |
| 1952 Helsinki tulokset |   Bob Mathias (USA) |   Milt Campbell (USA) |   Floyd Simmons (USA) |  |
| 1956 Melbourne tulokset |   Milt Campbell (USA) |   Rafer Johnson (USA) |   Vasili Kuznetsov (URS) |  |
| 1960 Rooma tulokset |   Rafer Johnson (USA) |   Yang Chuan-Kwang (ROC) |   Vasili Kuznetsov (URS) |  |
| 1964 Tokio tulokset |   Willi Holdorf (EUA) |   Rein Aun (URS) |   Hans-Joachim Walde (EUA) |  |
| 1968 México tulokset |   Bill Toomey (USA) |   Hans-Joachim Walde (FRG) |   Kurt Bendlin (FRG) |  |
| 1972 München tulokset |   Nikolai Avilov (URS) |   Leonid Lytvynenko (URS) |   Ryszard Katus (USA) |  |
| 1976 Montréal tulokset |   Bruce Jenner (USA) |   Guido Kratschmer (FRG) |   Nikolai Avilov (URS) |  |
| 1980 Moskova tulokset |   Daley Thompson (GBR) |   Juri Kutsenko (URS) |   Sergei Zhelanov (URS) |  |
| 1984 Los Angeles tulokset |   Daley Thompson (GBR) |   Jürgen Hingsen (FRG) |   Siegfried Wentz (FRG) |  |
| 1988 Soul tulokset |   Christian Schenk (GDR) |   Torsten Voss (GDR) |   Dave Steen (CAN) |  |
| 1992 Barcelona tulokset |   Robert Zmelík (TCH) |   Antonio Peñalver (ESP) |   Dave Johnson (USA) |  |
| 1996 Atlanta tulokset |   Dan O'Brien (USA) |   Frank Busemann (GER) |   Tomáš Dvorák (CZE) |  |
| 2000 Sydney tulokset |   Erki Nool (EST) |   Roman Šebrle (CZE) |   Chris Huffins (USA) |  |
| 2004 Ateena tulokset |   Roman Šebrle (CZE) |   Bryan Clay (USA) |   Dmitri Karpov (KAZ) |  |
| 2008 Peking tulokset |   Bryan Clay (USA) |   Andrei Krautšanka (BLR) |   Leonel Suárez (CUB) |  |
| 2012 Lontoo tulokset |   Ashton Eaton (USA) |   Trey Hardee (USA) |   Leonel Suárez (CUB) |  |
| 2016 Rio de Janeiro tulokset |   Ashton Eaton (USA) |   Kevin Mayer (FRA) |   Damian Warner (CAN) |  |
| 2020 Tokio tulokset |   Damian Warner (CAN) |   Kevin Mayer (FRA) |   Ashley Moloney (AUS) |  |
| 2024 Pariisi tulokset |   Markus Rooth (NOR) |   Leo Neugebauer (GER) |   Lindon Victor (GRN) |  |
  Lähde: Athletics — Decathlon, Men Olympedia. Viitattu 18.8.2024. (englanniksi) Official Reports Athletics olympics.com. Viitattu 18.8.2024. (englanniksi)
Poistetut tapahtumat > Viisiottelu

|  Miesten viisiottelun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Jim Thorpe (USA) |   Ferdinand Bie  (NOR)  James Donahue (USA) |   Frank Lukeman (CAN) |  |
| 1920 Antwerpen tulokset |   Eero Lehtonen (FIN) |   Everett Bradley (USA) |   Hugo Lahtinen (FIN) |  |
| 1924 Pariisi tulokset |   Eero Lehtonen (FIN) |   Elemér Somfay (HUN) |   Robert LeGendre (USA) |  |
  Lähde: Athletics — Pentathlon, Men (discontinued) Olympedia. Viitattu 16.7.2022. (englanniksi)
Poistetut tapahtumat > Vauhditon pituushyppy

|  Miesten vauhdittoman pituushypyn olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1900 Pariisi tulokset |   Ray Ewry (USA) |   Irving Baxter (USA) |   Émile Torchebœuf (FRA) |  |
| 1904 Saint Louis tulokset |   Ray Ewry (USA) |   Charles King (USA) |   John Biller (USA) |  |
| 1908 Lontoo tulokset |   Ray Ewry (USA) |   Konstantínos Tsiklitíras (GRE) |   Martin Sheridan (USA) |  |
| 1912 Tukholma tulokset |   Konstantínos Tsiklitíras (GRE) |   Platt Adams (USA) |   Benjamin Adams (USA) |  |
  Lähde: Athletics Men's Standing Long Jump Medalists Sports-Reference. Viitattu 21.10.2015. (englanniksi)
Poistetut tapahtumat > Vauhditon kolmiloikka

|  Miesten vauhdittoman kolmiloikan olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1900 Pariisi tulokset |   Ray Ewry (USA) |   Irving Baxter (USA) |   Robert Garrett  (USA) |  |
| 1904 Saint Louis tulokset |   Ray Ewry (USA) |   Charles King (USA) |   Joseph Stadler (USA) |  |
  Lähde: Athletics Men's Standing Triple Jump Medalists Sports-Reference. Viitattu 21.10.2015. (englanniksi)
Poistetut tapahtumat > Vauhditon korkeushyppy

|  Miesten vauhdittoman korkeushypyn olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1900 Pariisi tulokset |   Ray Ewry (USA) |   Irving Baxter (USA) |   Lewis Sheldon  (USA) |  |
| 1904 Saint Louis tulokset |   Ray Ewry (USA) |   Joseph Stadler (USA) |   Lawson Robertson (USA) |  |
| 1908 Lontoo tulokset |   Ray Ewry (USA) |   John Biller  (USA)  Konstantinos Tsiklitiras (GRE) |   ei jaettu  |  |
| 1912 Tukholma tulokset |   Platt Adams (USA) |   Benjamin Adams (USA) |   Konstantinos Tsiklitiras (GRE) |  |
  Lähde: Athletics Men's Standing High Jump Medalists Sports-Reference. Viitattu 21.10.2015. (englanniksi)
Poistetut tapahtumat > Painonheitto

|  Miesten painonheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1904 Saint Louis tulokset |   Étienne Desmarteau (CAN) |   John Flanagan (USA) |   Jim Mitchel (USA) |  |
| 1920 Antwerpen tulokset |   Pat McDonald (USA) |   Paddy Ryan (USA) |   Carl Johan Lind (SWE) |  |
  Lähde: Athletics Men's 56-pound Weight Throw Medalists Sports-Reference. Viitattu 3.10.2015. (englanniksi)
Poistetut tapahtumat > Molempien käsien kuulantyöntö

|  Miesten molempien käsien kuulantyönnön olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Ralph Rose (USA) |   Patrick McDonald (USA) |   Elmer Niklander  (FIN) |  |
  Lähde: Athletics Men's Shot Put, Both Hands Medalists Sports-Reference. Viitattu 29.10.2015. (englanniksi)
Poistetut tapahtumat > Antiikin kiekonheitto

|  Miesten antiikin kiekonheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1908 Lontoo tulokset |   Martin Sheridan  (USA) |   Bill Horr (USA) |   Verner Järvinen (FIN) |  |
  Lähde: Athletics Men's Discus Throw, Greek Style Medalists Sports-Reference. Viitattu 29.10.2015. (englanniksi)
Poistetut tapahtumat > Molempien käsien kiekonheitto

|  Miesten molempien käsien kiekonheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Armas Taipale (FIN) |   Elmer Niklander (FIN) |   Emil Magnusson (SWE) |  |
  Lähde: Athletics Men's Discus Throw, Both Hands Medalists Sports-Reference. Viitattu 29.10.2015. (englanniksi)
Poistetut tapahtumat > Vapaan tyylin keihäänheitto

|  Miesten vapaan tyylin keihäänheiton olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1908 Lontoo tulokset |   Eric Lemming (SWE) |   Michális Dórizas (GRE) |   Arne Halse (NOR) |  |
  Lähde: Athletics Men's Javelin Throw, Freestyle Medalists Sports-Reference. Viitattu 29.10.2015. (englanniksi)